Tolong jelaskan mengenai Pencapaian dari Sekolah Kebangsaan Pintas dalam bahasa melayu

Pencapaian akademik terbaik pada tahun 2002, Norizayu binti Danan mendapat 5A dalam peperiksaan UPSR dan Mohd Azizul Taufik bin Salleh juga mendapat 5A dalam peperiksaan UPSR 2007.

Pencapaian dalam bidang ko kurikulumnya sangat memberansang dengan menjadi Johan Olahraga MSSS Zon Klias pada tahun 2001 iaitu setahun selepas dibuka dengan Fahirdah binti Abdul Rahman dan Mohd Hairul bin Muhayan dipilih sebagai Olahragawati & Olahragawan MSSS Zon Klias 2001 di SK Kekoru. Pada tahun 2001 juga, Fahirdah binti Rahman telah menjadi Olahragawati MSSS Daerah Beaufort & MSSS Bahagian Beaufort. Fahirdah juga bertanding dalam acara 100M, 200M 4x100M & 4x200M dalam Kejohanan Olahraga & Balapan MSSS Negeri Sabah 2001. Yuzinainah binti Tarain juga berjaya dipilih mewakili pasukan bola tampar MSSS Bahagian Beaufort di Beaufort pada Kejohanan Bola Tampar MSSS Negeri Sabah 2001.

Pasukan Bola sepak Bawah 12 Tahun SK Pintas juga pernah mewakili daerah Beaufort dalam Kejohanan Bola Sepak Bawah 12 Tahun MSSS Bahagian Beaufort di Sipitang pada tahun 2002.

Pada tahun 2004, Erfiza binti Kurus berjaya menjadi Olahragawati MSSS Zon Klias, MSSS Daerah Beaufort & MSSS Bahagian Selatan sebelum bertanding dalam kejohanan Olahraga & Belapan MSSS Peringkat Negeri Sabah dalam acara 100M & 200M.

Permainan catur sudah bermula di SK Pintas pada tahun 2007 dengan penyertaan 2 orang pemain lelaki setakat peringkat daerah Beaufort sahaja tetapi menjadi sukan dominan sejak tahun 2011. Sejak tahun 2011 hinggalah tahun 2015, SK Pintas adalah Johan Catur Sekolah Rendah MSSS Peringkat Daerah Beaufort dan berjaya melahirkan ramai pemain-pemain catur yang berjaya bertanding sehingga peringkat kebangsaan iaitu Kejohanan Catur MSSM. Antara pemain catur yang berjaya mengukir kecemerlangan adalah seperti berikut: Nurhazah Adilah Hamidi, Nurhazah Aqilah Hamidi (kedua-duanya pernah bermain di peringkat Kejohanan Catur MSSM), Nurul Farazilah Abd Samat berjaya bertanding di Kejohanan Catur MSSM peringkat Negeri Sabah 2011 di SMK Ranau II. Pada tahun 2012 seramai 5 orang pemain catur sekolah ini berjaya bertanding di Kejohanan catur MSSM Peringkat Negeri Sabah 2012 di SMK Kota Marudu II iaitu Nurul Farazilah Abd Samat & Nur Diana Mohd Razali bagi kategori perempuan dan Hardi Ahmad, Shamsahaizal Aslani serta Hamizan Majid Hamidi bagi kategori lelaki. Pada tahun 2013, hanya 3 orang sahaja yang berjaya bertanding di Kejohanan Catur MSSM Peringkat Negeri Sabah 2013 di SMK Keningau II iaitu Hamizan Majid Hamidi, Mohd Asri & Nor Asikin Azman. Pada tahun 2014, hanya 2 orang sahaja yang bertanding di Kejohanan Catur MSSM Peringkat Negeri Sabah 2014 di SMK Padang Berampah, Sipitang iaitu Hamizan Mjid Hamidi & Nur hana Aqilah Mohd Tahir. Pada tahun 2015 hanya seorang sahaja yang bertanding di Kejohanan Catur MSSM Peringkat Negeri Sabah 2015 di Pusat Latihan Rela Negeri Sabah anjuran Pejabat Pendidikan Daerah Tuaran iaitu Siti Nurul Zyanty Basrin.